Esimeses kvartalis olid RMK tulud 386,5 miljonit krooni, mis moodustab 44% aastaeelarvesse planeeritud tuludest ning on 71 miljonit krooni enam kui tulud samal ajal 2002. aastal. Reeglina realiseeritakse aasta esimeses kvartalis 40% aastasest müügimahust; teised metsakasvatuslikud tööd nagu metsa istutamine, loodushoid jm langevad valdavalt aasta  teise ja kolmandasse kvartalisse. Suurema osa tuludest teenis RMK metsamaterjali ja kasvava metsa müügist. RMK tulu muudest tegevustest oli 2003. aasta esimeses kvartalis 22,2 miljonit krooni.